1976L0756 — FI — 09.07.2007 — 008.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B NEUVOSTON DIREKTIIVI, annettu 27 päivänä heinäkuuta 1976, moottoriajoneuvojen ja niiden perävaunujen valaisimien ja merkkivalolaitteiden asennusta koskevan jäsenvaltioiden lainsäädännön lähentämisestä (76/756/ETY) (EYV L 262, 27.9.1976, p.1)

Muutettu:







(*) Tätä asiakirjaa ei ole julkaistu suomenkielisenä.









▼B

NEUVOSTON DIREKTIIVI,

annettu 27 päivänä heinäkuuta 1976,

moottoriajoneuvojen ja niiden perävaunujen valaisimien ja merkkivalolaitteiden asennusta koskevan jäsenvaltioiden lainsäädännön lähentämisestä

(76/756/ETY)







EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 artiklan, ottaa huomioon komission ehdotuksen, ottaa huomioon Euroopan parlamentin lausunnon ( 1 ), ottaa huomioon talous- ja sosiaalikomitean lausunnon ( 2 ), sekä katsoo että, sekä katsoo että, tekniset vaatimukset, jotka moottoriajoneuvojen on kansallisen lainsäädännön mukaan täytettävä, liittyvät muun muassa valaisimien ja merkkivalolaitteiden asennukseen, nämä vaatimukset eroavat jäsenvaltioittain; sen vuoksi on tarpeen, että jäsenvaltiot antavat samat vaatimukset joko voimassa olevien määräystensä lisäksi tai niiden sijasta, erityisesti jotta moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetussa neuvoston direktiivissä 70/156/ETY ( 3 ) säädetty ETY-tyyppihyväksyntämenettely voidaan ottaa käyttöön kaikkien ajoneuvotyyppien osalta, yhteiset vaatimukset valaisimien ja merkkivalolaitteiden rakenteesta annetaan myöhemmin erityisdirektiiveissä, ja moottoriajoneuvoja koskevan kansallisen lainsäädännön lähentäminen edellyttää, että jäsenvaltioiden yhteisten vaatimusten mukaisesti suorittamat tarkastukset tunnustetaan vastavuoroisesti; tällaisen järjestelmän tarkoituksenmukainen toimiminen edellyttää, että näitä vaatimuksia sovelletaan samasta päivämäärästä alkaen, ON ANTANUT TÄMÄN DIREKTIIVIN:







▼M6

1 artikla

Tässä direktiivissä ”ajoneuvolla” tarkoitetaan kaikkia ajoneuvoja, joihin direktiiviä 70/156/ETY sovelletaan.

2 artikla

1 Jäsenvaltio ei saa 1 päivästä tammikuuta 1993 alkaen:

— evätä ajoneuvotyypiltä ETY-tyyppihyväksyntää tai kansallista tyyppihyväksyntää tai kieltäytyä antamasta direktiivin 70/156/ETY 10 artiklan 1 kohdan viimeisessä luetelmakohdassa tarkoitettua asiakirjaa, taikka

— kieltää tällaisten ajoneuvojen ensimmäistä liikkeelle laskemista

tämän ajoneuvotyypin tai näiden ajoneuvojen valaisimien ja merkkivalolaitteiden asennukseen liittyvistä syistä, jos nämä laitteet on asennettu tämän direktiivin vaatimusten mukaisesti.

2 Alkaen 1 päivästä lokakuuta 1993 jäsenvaltio:

— ei saa enää antaa direktiivin 70/156/ETY 10 artiklan 1 kohdan viimeisessä luetelmakohdassa tarkoitettua asiakirjaa, ja

— saa evätä kansallisen tyyppihyväksynnän

sellaisen ajoneuvotyypin osalta, jossa valaisimien ja merkkivalolaitteiden asennus ei ole tämän direktiivin vaatimusten mukainen.

3 Jäsenvaltio voi 1 päivästä lokakuuta 1994 alkaen kieltää sellaisten ajoneuvojen ensimmäisen liikkeelle laskemisen, joissa näiden laitteiden asennus ei ole tämän direktiivin vaatimusten mukainen.

3 artikla

►M7 EY-tyyppihyväksynnän antaneen jäsenvaltion on toteutettava tarvittavat toimenpiteet sen varmistamiseksi, että se saa tiedon kaikista sellaisten osien tai ominaisuuksien muutoksista, joihin viitataan ajoneuvotyypin määritelmässä valaisimien ja merkkivalolaitteiden asennuksen osalta. ◄ Kyseisen jäsenvaltion toimivaltaisten viranomaisten on päätettävä, onko muutetulle ajoneuvotyypille tehtävä uusia testejä ja laadittava uusi seloste. Jos testit osoittavat, ettei muutos täytä tässä direktiivissä säädettyjä vaatimuksia, muutosta ei saa hyväksyä.

4 artikla

Tarvittavat muutokset liitteiden vaatimusten mukauttamiseksi tekniikan kehitykseen annetaan direktiivin 70/156/ETY 13 artiklassa säädettyä menettelyä noudattaen.

5 artikla

1 Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä tammikuuta 1993. Niiden on ilmoitettava tästä komissiolle viipymättä.

2 Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään.

3 Jäsenvaltioiden on huolehdittava siitä, että niiden tässä direktiivissä tarkoitetuista kysymyksistä antamat keskeiset kansalliset säännökset toimitetaan kirjallisina komissiolle.

▼B

►M1 6 ◄ artikla

Tämä direktiivi on osoitettu kaikille jäsenvaltioille.

▼M7









LIITELUETTELO







LIITE I: Tyyppihyväksyntää koskevat hallinnolliset määräykset Lisäys 1: Ilmoituslomake Lisäys 2: Tyyppihyväksyntätodistuksen malli LIITE II: Tekniset vaatimukset









LIITE I

TYYPPIHYVÄKSYNTÄÄ KOSKEVAT HALLINNOLLISET MÄÄRÄYKSET

1. AJONEUVOTYYPIN EY-TYYPPIHYVÄKSYNNÄN HAKEMINEN

1.1. Valmistajan on tehtävä ajoneuvotyypin valaisimien ja merkkivalolaitteiden asennuksen osalta direktiivin 70/156/ETY 3 artiklan 4 kohdan mukainen EY-tyyppihyväksyntähakemus.

1.2. Ilmoituslomakkeen malli esitetään lisäyksessä 1.

1.3. Tyyppihyväksyntätesteistä vastaavalle tekniselle tutkimuslaitokselle on toimitettava 1.3.1. hyväksyttävää tyyppiä edustava ajoneuvo.

2. AJONEUVOTYYPIN EY-TYYPPIHYVÄKSYNNÄN MYÖNTÄMINEN

2.1. Jos asianmukaiset vaatimukset täytetään, EY-tyyppihyväksyntä myönnetään direktiivin 70/156/ETY 4 artiklan 3 kohdan mukaisesti.

2.2. EY-tyyppihyväksyntätodistuksen malli esitetään lisäyksessä 2.

2.3. Tyyppihyväksyntänumero annetaan direktiivin 70/156/ETY liitteen VII mukaisesti jokaiselle hyväksytylle ajoneuvotyypille. Sama jäsenvaltio ei saa antaa samaa numeroa toiselle ajoneuvotyypille.

3. TYYPIN JA HYVÄKSYNTÖJEN MUUTOKSET

3.1. Jos tämän direktiivin säännösten mukaisesti hyväksyttyä tyyppiä muutetaan, on sovellettava direktiivin 70/156/ETY 5 artiklan säännöksiä.

4. TUOTANNON VAATIMUSTENMUKAISUUS

4.1. Yleisesti toimenpiteet tuotannon vaatimustenmukaisuuden varmistamiseksi toteutetaan direktiivin 70/156/ETY 10 artiklan säännösten mukaisesti.

4.2. Suoritettaviin testeihin liittyvistä erityisvaatimuksista on säädetty tämän direktiivin liitteessä II olevassa 1 kohdassa tarkoitettujen asiakirjojen liitteessä 9.









Lisäys 1









Lisäys 2









Lisäyksen liite

▼M8









LIITE II

1. Tekniset vaatimukset ovat samat kuin Yhdistyneiden Kansakuntien Euroopan talouskomission säännön N:o 48 ( 4 ) 2, 5 ja 6 kohdassa sekä sen liitteissä 3–9.

2. Edellä 1 kohdassa tarkoitettujen säännösten soveltamiseksi sovelletaan seuraavaa: a) ”Kuormittamattomalla ajoneuvolla” tarkoitetaan ajoneuvoa tämän direktiivin liitteen I lisäyksessä 1 olevan 2.6 kohdan mukaisesti, mutta ilman kuljettajaa. b) Termin ”ilmoituslomake” katsotaan tarkoittavan tämän direktiivin liitteen I lisäyksessä 2 esitettyä ”tyyppihyväksyntätodistusta”. c) Ilmauksen ”sääntöjen sopimuspuolet” katsotaan tarkoittavan ilmausta ”jäsenvaltiot”. d) Viittauksen ”sääntö N:o 3” katsotaan tarkoittavan viittausta ”direktiivi 76/757/ETY”. e) Kohdan 2.7.25 alaviitettä 2 ei sovelleta. f) Kohdan 6.19 alaviitettä 8 ei sovelleta. g) Liitteessä 5 olevan alaviitteen 1 katsotaan tarkoittavan seuraavaa: ”Luokkien määritelmistä on säädetty direktiivin 70/156/ETY liitteessä II A.”

3. Kaikkien muiden kuin Yhdistyneiden Kansakuntien Euroopan talouskomission säännön N:o 48 kohdassa 2.7 määriteltyjen valaisimien ja merkkivalolaitteiden asennus on kielletty, sanotun kuitenkaan rajoittamatta direktiivin 70/156/ETY 8 artiklan ja erityisesti 2 kohdan a ja c alakohdan sekä 3 kohdan vaatimusten, tämän liitteen vaatimusten ja minkä tahansa erillisdirektiivin vaatimusten soveltamista.